
TAINA POCĂINŢEI CA FAPT DUHOVNICESC 

de Pr. Prof. DUMITRU STANÎLO,-. 

Biserica Ortodoxă şi cea Romano-Catolică au moştenit de la Bis 
rica nedivizată din primul mileniu credinţa că credinciosul obţine prin 
mărturisirea păcatelor în faţa preotului, prin căinţa pentru ele şi prin 
dezlegarea din partea preotului, iertarea păcatelor din partea lui Dum- 
nezeu însuşi. Cele două Biserici consideră practica aceasta drept un 
«sacrament», o taină, deoarece prin mijlocirea unor manifestări văzute 
din partea credinciosului şi a preotului în cadrul Bisericii, credinciosul 
obţine harul iertării păcatelor de Ia Dumnezeu. 

Preotul este considerat în practicarea acestei Taine de tradiţia fun- 
damentală a ambelor Biserici pînă azi ca un «părinte spiritual», deci ca 
renăscător al credinciosului' la viaţa spirituală. Dar, de-a lungul vremii, 
el a devenit în practică adeseori un judecător oficial şi oarecum imper- 
sonal, care aşteaptă pe «cei în cauză» să treacă pe dinaintea lui. 

Am vrea să ne concentrăm reflecţia asupra actului mărturisirii în 
sens restrins, pentru a vedea prin ce fel de nouă comportare a preotului 
ca primitor al mărturisirii ar putea el să uşureze acest act din partea 
credincioşilor care simt o dificultate interioară faţă de el sau îl socotesc 
inutil. 

, a) Mărturisirea e o necesitate spirituală pentru credinciosul de azi 
'ca şi pentru cel din trecut. El are nevoie să comunice altuia viaţa sa 
interioară. El nu e satisfăcut să dialogheze cu altul numai despre lucruri 
obiective, exterioare, ci simte trebuinţa să vorbească altuia şi despre 
gîndurile despre lume şi despre oameni, despre sentimente, înclina- 
ţiile, repulsiile, neputinţele sale interioare. De aceea în mărturisire e 
implicat totdeauna un efort, dacă prin mărturisire se înţelege destăi- 
nuirea nu a ceea ce are cel credincios bun în sine, sau ceea ce consi- 
deră el că are bun, ci a ceea ce e negativ, e piedică, e neputinţă, e rău 
în el, fie ca produs al vreunor acţiuni rele, fie ca izvor al unor fapte 
rele, sau insuficiente. Căci aceste stări şi dispoziţii interioare sînt tot 
atîtea răni, sau o complicată boală sufletească, după cum spuneau Sfinţii 
Părinţi, sau cum se spune în rînduiala ortodoxă a Mărturisirii. 

Două motive îl reţin pe credincios de la mărturisire şi se cer biruite 
printr-un efort: ruşinea şl teama că păcatele şi slăbiciunile mărturisite 
vor fi folosite de cel căruia i se vor destăinui ca motive de dispreţ sau 
ca arme împotriva lui. 

Astfel credinciosul se zbate între două porniri în privinţa mărturi- 
sirii : el simte pornirea să o facă, dar în acelaşi timp îi e teamă sau 
jenă să o facă! Pornirea de a se mărturisi vine din speranţa că mărturi- 

sindu-şi neputinţele, slăbiciunile, greşelile ce îe-a făcut în comportarea 
sa faţă de anumiţi semeni, sau faţă de Dumnezeu, va găsi o înţelegere 
la cineva, o justificare, care va fi uri semn că şi Dumnezeu îl iartă pentru 
acele greşeli şi prin aceasta se va atenua sau se va înlătura condam- 
narea sa de către propria-'i' conştiinţă. Ezitarea de a se mărturisi îi vine 
din ruşine şi din teamă ; din teamă că nu va fi înţeles, ci va fi condam- 
nat sau luat în rîs pentru slăbiciunile mărturisite, sau că ele vor fi folo- 
site ca arme împotriva lui. 

Credinciosul va încerca să iasă din impas, căutînd o persoană în 
care poate avea încredere că nu va rîde în sinea ei de slăbiciunile ce 
i le va mărturisi şi nu-l va condamna pentru păcatele ce i le va destăi- 
nui, nici nu se va folosi în oarecare fel de ele împotriva lui. El va căuta, 
cu alte cuvinte^axngrtgterh^ 

Dar chiar dacă ar găsi un prieten căruia sâ-i poată deschide deplin 
sufletul, el nu e totuşi deplin mulţumit cu această mărturisire. Căci el 
simte nu numai trebuinţa înţelegerii şi a iertării de la semenii săi, ci şi 
de la Dumnezeu, adică de la cineva care îi acordă înţelegere şi iertare 
în numele Domnului. Căci simte că păcatele sale s-au ridicat pînă la 
Dumnezeu, l-au atins pe Dumnezeu. Lui îi trebuie o iertare cu caracter 
absolut El experiază, mai ales azi, că ceilalţi semeni nu iau în serios 
caracterul de păcat al faptelor sale, care, de multe ori, îl chinuie cel 
mai serios. Sau semenul său se declară incompetent în a se pronunţa 
in privinţa aspectului de păcat al faptelor sale. Iar o mărturisire care 
nu-i aduce o eliberare a sa de conştiinţa de vină de la Dumnezeu, nu 
mai are eficienţă esenţială pentru el. 

Pentru a ieşi din acest grav impas pentru viaţa sa creştină inte- 
grală, credinciosul ar avea lipsă, precum a reieşit din cele spuse, de un 
prieten pe cit de sentimental, tot pe atît de statornic în caracter, deci 
în prietenia lui, iar pe de altă parte capabil să ia în serios aspectul de 
păcat al unora din faptele şi neputinţele sale şi capabil să-i dea o asi- 
gurare a iertării în numele lui Dumnezeu. 

b) Am menţionat aceste împrejurări nu pentru că am crede că o 
mărturisire perfectă şi o ascultare perfectă a mărturisirii între semeni 
ar putea substitui mărturisirea în faţa preotului, ci pentru a arăta pe 
de o parte că o asemenea mărturisire nu este posibilă decît în faţa preo- 
tului, iar pe de altă parte că o asemenea mărturisire în faţa preotului 
este azi mai necesară ca oricînd pentru flecare din noi, deşi nu o sim- 
ţim aceasta în mod desluşit şi ar trebui să ni se scoată acest lucru în 
mod clar în evidenţă. Iar aceasta nu în mod teoretic, ci şi prin însăşi 
comportarea preotului. Chiar faptul că o adevărată mărturisire a unui 
credincios nu e posibilă decît în faţa preotului, pune în lumină raţiu- 
nea pentru care Domnul Iisus Hristos a rînduit mărturisirea în faţa 
preotului. Dar atunci se impune preotului în timpul de azi să uşureze 
mărturisirea adevărată a credincioşilor, înlăturînd din modul de tratare 
a acestei Sfinte Taine multe din deficienţele care l-au făcut pe omul de 
azi să evite mărturisirea în faţa lui. 

Preotul trebuie să se insereze în categoria de prieten, pentru ca cel 
ce vine la el să nu simtă vreo dificultate în a i se mărturisi. Preotul 

trebuie să devină un prieten al credinciosului, realizînd intre acela si 
sine o firească şi sinceră comunicabilitate. El trebuie să împlinească 
nevoia credincioşilor de azi după un prieten adevărat, îmblaînd corou- 
nicabilitatea firească între sine şi credincios cu o neclintită statornicie 
în prietenie faţă de acela, prin evitarea oricăror greşeli care ar putea 
să diminueze deplina încredere a credinciosului în el. Realizînd astfel 
de relaţii cu credincioşii care evită mărturisirea, aceştia se pot trans- 
pune cu uşurinţă în starea de mărturisire faţă de preot. In acest caz 
calitatea lui de preot, de fiinţă dintr-o sferă nefamiliară lui, poate să nu 
mai fie resimţită de credincios ca o piedică în plus pentru a i se mărtu- 
Tisi, ci ca un îndemn în plus, la mărturisirea în faţa lui, prin conştiinţa 
ce o are credinciosul că mărturisirea în faţa preotului are o reală efica- 
citate, datorită faptului că preotul nu nesocoteşte aspectul de păcat al 
unora din faptele ce i se mărturisesc, ci le pune chiar mai bine în relief 
decît credinciosul care se mărturiseşte, dar îl asigură şi de iertarea lor 
în numele lui Dumnezeu. . 

E necesar deci ca preotul să îmbine seriozitatea cu care priveşte, 
prin calitatea lui de preot, aspectul de păcat al faptelor ce i se mărtu- 
risesc cu prietenia înţelegătoare, profund umană faţă de cel ce i se măr- 
turiseşte. E necesar să îmbine calitatea lui de reprezentant al lui Dum- 
nezeu cu calitatea lui de prieten, nediminuînd nici una din aceste 
calităţi. 

Dezvoltînd calitatea de prieten şi sîlindu-se să împlinească ca nici 
un altul nevoia de prieten adevărat şi statornic al fiecărui credincios, 
preotul va exercita această conduită nu numai în toate momentele 
Sfintei Taine, ci şi înainte de aceasta, pentru a-1 ajuta pe credincios să 
vină la mărturisire. El nu va avea să aştepte pasiv şi oficial iniţiativa 
credinciosului pentru mărturisire, ci va trebui să realizeze cu el relaţii 
de mare intimitate, de directă comunicabilitate umană înainte de Taină. 
El nu va trebui să aştepte să fie solicitat pentru mărturisire, ci va trebui 
să conducă pe credincios treptat spre ea, ba chiar să realizeze cu el nişte 
preliminarii ale mărturisirii în convorbirile mai intime spre care îl con- 
duce pe credincios. 

Mărturisirea poate veni astfel ca o trecere firească de la o conver- 
saţie mai Intimă cu credinciosul pe care preotul o poate conduce cu 
înţelepciune spre teme din ce în ce mai apropiate de cele care fac parte 
din conţinutul unei mărturisiri a păcatelor, îa mărturisirea propriu-zisă. 
Ajungând credinciosul aci, preotul va scoate în relief caracterul de pă- 
cate al faptelor mărturisite, caracter de mai mică sau de mai mare gra- 
vitate şi va da sfaturi despre modurile cum pot fi evitate în viitor, dar 
mereu cu prietenie înţelegătoare, nedescurajînd pe credincios, dar nici 
bagatelizând păcatele ce le mărturiseşte, mai ales dacă ele au o anumită 
gravitate şi pot avea în caz de repetare urmări individuale şi sociale 
■serioase. Urmărind ca scop principal refacerea puterilor morale ale cre- 
dinciosului, preotul îi va arăta că e posibil să biruiască ispita repetării 
păcatelor mărturisite, dacă se căleşte cu adevărat de ele, dacă se va 
■gândi în faţa fiecărei ispite viitoare la slăbirea tot mai periculoasă a 
puterilor sale morale, la decadenţa sa ca om şi la urmările grave pentru 



